Antisens terapija

**Antisensna terapija** je oblik liječenja koji koristi antisens oligonukleotid (ASO) za ciljanje iRNK (iRNK) ASO je sposobna da promijeni ekspresiju iRNK putem raznih  mehanizama, uključujući ribonukleazom H posredovano raspadanje pre-iRNK, direktnu sternu blokadu i egzonsku modulaciju sadržaja putem prerade RNK vezanjem mjesta na pre-iRNK. Nekoliko ASO odobreno je u Sjedinjenim Državama, Evropskoj uniji i drugdje.

## Nomenklatura 
Matično stablo oznake antisensnih oligonukleotidnih lijekova je –*rsen*. Podstabloa –*virsen* označava antivirusne antisens oligonukleotide.

## Farmakokinetika i farmakodinamika 
### Poluživot i stabilnost 
Lijekovi zasnovani na ASO koriste visoko modificirane, jednolančane molekule sintetskih nukleinskih kiselina, koji postižu široku distribuciju u tkivu s vrlo dugim poluživotom. Naprimjer, mnogi lijekovi na bazi ASO sadrže supstitucije fosforotioata i 2'modifikacije šećera da inhibiraju nukleaznu razgradnju omogućavajući isporuku ćelija bez nosača.

### Isporuka *in vivo*  
ASO fosforotioati mogu se isporučiti u ćelije bez potrebe za dostavnim vozilom. ASO ne prodiru u krvno-moždanu barijeru kada se sistemski isporučuju, ali se mogu distribuirati kroz nervne aksone ako se ubrizgaju u cerebrospinalnu tečnost, obično intratekna primjena. Noviji pripravci koji koriste konjugirane ligande uveliko poboljšavaju efikasnost isporuke i ciljanje specifično za tip ćelija.

U 2019.,  objavljen je izvještaj u kojem se detaljno govori o razvoju milasena, antisensnog oligonukleotidnog lijeka za Battenovu bolest, prema kliničkom protokolu s proširenim pristupom koji je odobrila Uprava za hranu i lijekove SAD-a  (FDA). Milasen i dalje ostaje ispitivani lijek i nije pogodan za liječenje drugih pacijenata s Battenovom bolešću, jer je prilagođen specifičnoj mutaciji jednog pacijenta.  Međutim, to je primjer terapijske intervencije, individualizirane genomske medicine.

### Citomegalovirusni retinitis 
Fomivirsen (prodaje se kao Vitravene), odobrila je američka FDA u avgustu 1998. godine, kao tretman za citomegalovirusni retinitis.

### Duchenneova mišićna distrofija 
Nekoliko morfolino oligosa odobreno je za liječenje određenih grupa mutacija koje uzrokuju Duchenneovu mišićnu distrofiju. U septembru 2016. godine eteplirsen (ExonDys51) dobio je odobrenje FDA  za liječenje slučajeva koji mogu imati koristi od preskakanja egzona 51 transkripta distrofina. U decembru 2019. golodirsen (Vyondys 53) također dobio je odobrenje FDA za liječenje slučajeva koji mogu imati koristi od preskakanja egzona 53 transkripta distrofina. U avgustu 2020. godine, viltolarsen (Viltepso) dobio je odobrenje FDA za liječenje slučajeva koji mogu imati koristi od preskakanja egzona 53 transkripta distrofina.

### Porodični sindrom hilomikronemije 
Volanesorsen je odobrila Evropska agencija za lijekove (EMA) za liječenje sindroma porodične hilomikronemije, u maju 2019.
.

### Porodična hiperholesterolemija 
U januaru 2013., FDA odobrila je mipomersen (prodaje se kao Kynamro) za liječenje homozigotnih porodičnih hiperholesterolemija.

### Nasljedna transmiretin-posredovana amiloidoza 
Inotersen je dobio odobrenje FDA za liječenje nasljedne transtiretin-posredovane amiloidoze, u oktobru 2018. Razvio ga je *Ionis Pharmaceuticals* i licencirao za *Akcea Therapeutics*.

### Spinalna mišićna atrofija 
U 2004., započeo je razvoj antisens terapije za spinalnu mišićnu atrofiju. Tokom narednih godina, antisens-oligonukleotid kasnije nazvan nusinersen razvio je *Ionis Pharmaceuticals*,  u skladu sa ugovorom o licenciranju sa Biogenom. U decembru 2016., nusinersen je dobio regulatorno odobrenje od FDA  a ubrzo i iz drugih regulatornih agencija širom svijeta.

## Također pogledajte 
* Sinteza oligonukleotida
* Antisens mutacija
* Antisens iRNK
* Morfolino
* Peptidna nukleinska kiselina
* Zaključana nukleinska kiselina
* RNK interferencija

## Reference 
## Vanjski linkovi
* Antisense Pharma: Promising Phase IIb Results Of Targeted Therapy With AP 12009 In Recurrent Anaplastic Astrocytoma

Kategorija:Primijenjena genetika
Kategorija:Biotehnologija
Kategorija:Genetičko inženjerstvo
Kategorija:Lijekovi